Vandalisse so Wikipedia

Li vandalisse so Wikipedia, c' est ene rîlêye di fwaits ki sont fwaits li pus sovint pa des ipés, mins kécfeye eto pa des uzeus eredjistrés. El vandalisse n' est nén sopoirter på manaedjeus, les mwaisses-manaedjeus eyet les stewards. 

 Vandalisse 

 en.wikipedia (Inglès-cåzant) 
 Donald Trump : l' årtike so Donald Trump aveut stî vudî deus côps, li 22 di djulete 2015. E nôvimbe 2018, èn uzeu aveut candjî l' imådje di Donald Trump på ene imådje d' ene biroute. Les vandalisses n' sont pus disponibes po lére.

 fr.wikipedia (Francès-cåzant) 
 Roberto Martínez (football) : cist årtike la a stî bråmint vandalisé après ki Robert Martínez aveut anoncî la lisse des 23 djouweus po l' cope daegnrece di fotbale, li 21 di may 2018. Come di djusse, i n' aveut nén erprindou Radja Nainngolan, k' esteut rwaitî tot-z estant impôrtant po l' ekipe.
Stéphane Moreau : cist årtike la a stî vandalisé a cåze des herlemes politikies li rwaitant.

 nl.wikipedia (Neyerlandès-cåzant) 
 Roberto Martínez Montoliú : ciste årtike la a stî eto vandalisé, po l' minme råjhon. Mins nerén, seulmint èn ipé l' aveut fwait e scrijhant « Martinez out ».

 vls.wikipedia (Wess-flamind-cåzant) 
Ciste eciclopedeye la est sovint vandalisêye, motoit ki çoula est dvou å fwait k' i gn' a peu d' lijheus, peu d' contribouweus eyet ene mancance d' otorité (manaedjeu, mwaisse-manaedjeu, steward, evnd.).

 wa.wikipedia (Walon-cåzant) 
 RTL-TVI : cist årtike la a stî vandalisé pindant dijh anêyes etur ès-n' askepiance yet 2020.

 Riclame 

 Po s' fé kinoxhe 
Sacwants contribouweus uznut li Wikipedia djusse po s' fé kinoxhe. Påregzimpe : on contribuweu (pus sovint èn ipé) askepeye èn årtike so lu-minme eyet discrît çk' i fwait. Kécfeye, ces contribouweus la metnut ene hårdêye difoûtrinne po daler so leus rantoeles di soçnaedje. 

 Po vinde 
Li Wikipedia est ossu uzé på djins (sovint des ipés eto) po vinde (u po fé freyî).

 Toursixhaedje 
Des bots sont-st askepyîs po luter conte les vandalisses.https://www.theverge.com/2014/2/18/5412636/this-machine-kills-trolls-how-wikipedia-robots-snuff-out-vandalism Deus uzeus do Wikipedia inglès-cåzant ont metou so pî on programe po toursi les vandalisses so ci waibe la.https://www.bbc.com/news/magazine-18892510

 Referinces eyet sourdants 

Categoreye:Vandalisses
Categoreye:Wikipedia